**Hooajalise müügi korraldamine**

Vastu võetud 05.03.2013 nr 5

Määrus kehtestatakse Tartu linnavara eeskirja § 17 lõike 3 ja haldusmenetluse seaduse § 8 lõike 2 alusel, arvestades kaubandustegevuse seaduse § 14 lõiget 3.

**1. peatükk Üldsätted**

**§ 1.** **Reguleerimisala**

(1) Määrus reguleerib kaubandustegevuse seaduse alusel müügikoha hooajalise laienduse kooskõlastamist ja hooajalise müügikoha paigaldamiseks loa andmist. Määruses sätestatut ei kohaldata ehitise püstitamisele ehitusseadustiku tähenduses ja müügikohtade paigaldamisele avalikel üritustel.

~~(2) Müügikoha hooajalise laienduse kooskõlastamise või kooskõlastamisest keeldumise, hooajalise müügikoha paigaldamiseks loa andmise või loa andmisest keeldumise, samuti kooskõlastuse või loa muutmise või kehtetuks tunnistamise otsustab Tartu Linnavalitsuse ettevõtluse osakonna (edaspidi~~ *~~ettevõtluse osakond~~*~~) juhataja korraldusega~~.

2) Müügikoha hooajalise laienduse kooskõlastamise või kooskõlastamisest keeldumise, hooajalise müügikoha paigaldamiseks loa andmise või loa andmisest keeldumise, samuti kooskõlastuse või loa muutmise või kehtetuks tunnistamise otsustab Tartu Linnavalitsuse ettevõtluse arengu osakonna (edaspidi *osakond*) juhataja.

(3) Tartu linna omandis oleva maa või tänava kasutamise tingimused sätestatakse käesoleva paragrahvi lõikes 2 nimetatud hooajalise laienduse kooskõlastamise või hooajalise müügikoha paigaldamiseks loa andmise ~~korralduses~~ otsuses. Tartu linna omandis oleva maa või tänava kasutamise eest tasu ei võeta, kui linnavalitsuse või linnavolikogu õigusaktis ei ole sätestatud teisiti.

**2. peatükk Müügikoha hooajaline laiendus**

**§ 2.** **Müügikoha hooajaline laiendus**

Müügikoha hooajaline laiendus (edaspidi *hooajaline laiendus*) on müügikoha vahetusse lähedusse väljaspool siseruume kuni 6 kuuks paigaldatav müügikoha hooajaline laiendus kaubandustegevuse seaduse mõttes.

**§ 3.** **Hooajalise laienduse kooskõlastuse taotlemine**

(1) Hooajalise laienduse kooskõlastamiseks esitab kaupleja ~~ettevõtluse~~ osakonnale taotluse, mis sisaldab vähemalt järgmisi andmeid:  
1) kaupleja nimi, registrikood, asukoha aadress ja kontaktandmed (telefon, e-post jms);  
2) müügikoha, millele soovitakse hooajalist laiendust, nimi ja asukoht;  
3) müügikoha hooajalise laienduse paigaldamise hooajad ja ajavahemik.

(2) Taotlusele lisatakse järgmised dokumendid:  
1) Tartu Linnavalitsuse arhitektuuri ja ehituse osakonna arhitektuuri- ja linnakujundusteenistuse linnakujunduse vanemspetsialisti või linnakujunduse spetsialistiga kooskõlastatud hooajalise laienduse kujundus: asendiplaan koos laienduse mõõtmetega (M 1:500), mõõtkavaline hooajalise laienduse plaan (M 1:100 või M 1:50) ja vaated, kasutatava inventari kirjeldus või fotonäidised, fotomontaaž kavandatavast hooajalisest laiendusest koos inventariga reaalses arhitektuurilises situatsioonis;  
2) koopia dokumendist maa kasutamise õigusliku aluse kohta, kui maa omanikuks ei ole Tartu linn.

(3) Kaupleja saab taotleda toitlustusettevõtte hooajalise laienduse kooskõlastamist ainult siis, kui toitlustusettevõttele on väljastatud toiduseaduse alusel Veterinaar- ja Toiduameti tegevusluba.

~~(4) Ettevõtluse osakonna juhataja võib korraldusega kehtestada hooajalise laienduse kooskõlastuse taotluse vormi.~~

**§ 4.** **Hooajalise laienduse kooskõlastamine**

(1) Hooajaline laiendus kooskõlastatakse kuni kolmeks hooajaks.

(2) Hooajalise laienduse kooskõlastuses märgitakse:  
1) kaupleja nimi;  
2) müügikoha nimi ja asukoht;  
3) hooajalise laienduse asukoht ja mõõtmed;  
4) paigaldatav inventar;  
5) hooajalise laienduse paigaldamise hooajad ja ajavahemik;  
51) kauplemisaeg hooajalisel laiendusel;  
6) muud tingimused.

(3) Kooskõlastamine otsustatakse hiljemalt 14 kalendripäeva jooksul arvates taotluse esitamisest.

~~(4) Kaupleja on kohustatud teavitama linnakujunduse vanemspetsialisti või linnakujunduse spetsialisti kirjalikult kooskõlastuse kohase hooajalise laienduse paigaldamisest vähemalt 2 päeva enne paigaldamise algust.~~

(41) Hooajaline laiendus tuleb sulgeda hiljemalt kell 24.00. Ööl vastu reedet, laupäeva ja pühapäeva tuleb hooajaline laiendus sulgeda hiljemalt kell 01.30.

(5) ~~Ettevõtluse~~ Osakonnal on õigus piirata täiendavalt hooajalise laienduse kauplemisaega, kui klientide käitumine hooajalisel laiendusel häirib või seab ohtu teisi isikuid või tekitab teisi isikuid oluliselt häirivat müra.

**§ 5.** **Hooajalise laienduse kooskõlastuse muutmine**

Hooajalise laienduse kooskõlastust võib muuta:  
1) kaupleja kirjalikul taotlusel;  
2) kui ilmnevad kooskõlastuse tingimusi muutmist vajavad, sealhulgas käesoleva määruse § 4 lõikes 5 nimetatud asjaolud.

**§ 6.** **Hooajalise laienduse kooskõlastamisest keeldumine**

(1) Hooajalise laienduse kooskõlastamisest võib keelduda eelkõige järgmistel juhtudel:  
1) puuduvad käesoleva määruse § 3 lõikes 2 nimetatud dokumendid või esitatud taotluses või dokumentides on puudusi ning kaupleja ei ole puudusi määratud tähtajaks kõrvaldanud;  
2) tegevus hooajalisel laiendusel võib häirida vahetus läheduses elavaid või pidevalt viibivaid inimesi;  
3) hooajaline laiendus ei sobi taotletud asukohta;  
4) hooajaline laiendus on vastuolus muude õigusaktidega;  
5) kaupleja on esitanud taotluses või sellele lisatud dokumentides valeandmeid;  
6) kaupleja on rikkunud eelmisel hooajal hooajalise laienduse kooskõlastuse tingimusi ning on jätnud rikkumise määratud tähtajaks kõrvaldamata.

(2) Kooskõlastamisest keeldumine otsustatakse hiljemalt 14 kalendripäeva jooksul arvates taotluse esitamisest.

**§ 7.** **Hooajalise laienduse kooskõlastuse kehtetuks tunnistamine**

Hooajalise laienduse kooskõlastuse võib tunnistada kehtetuks, kui:  
1) kaupleja on teatanud kirjalikult tegevuse lõpetamisest hooajalisel laiendusel;  
11) kaupleja on lõpetanud müügikohas tegevuse;

2) kaupleja ei täida hooajalise laienduse kooskõlastuse tingimusi või käesolevas määruses sätestatud nõudeid.  
3) kaupleja ei täida hooajalisel laiendusel muudes õigusaktides sätestatud nõudeid.

**3. peatükk Hooajaline müügikoht**

**§ 8.** **Hooajaline müügikoht**

(1) Hooajaline müügikoht on tänavale või muule üldsusele avatud samalaadsesse kohta paigaldatav müügikoht, kus kauba või teenuse pakkumine ja müük (edaspidi müük) toimub piiritletud alal kestusega kuni 6 kuud kalendriaastas. Hooajaliseks müügikohaks loetakse ka kandekaubandust, kus kauba või teenuse müük toimub kindlaksmääratud marsruudil kandelaualt, kandekastist, kandekorvist jms.

(2) Hooajalise müügikoha paigaldamine maale, mis ei ole Tartu linna omandis, toimub maa omaniku kirjalikul nõusolekul. Kaupleja peab müügikoha kujunduse ja asukoha kooskõlastama linnakujunduse vanemspetsialisti või linnakujunduse spetsialistiga.

(3) Tartu linna omandis olevale maale või tänavale lubatakse paigaldada ainult igapäevaselt teisaldatavaid (v.a mootorsõidukid ja järelhaagised) hooajalisi müügikohti, arvestades järgmisi erisusi:  
1) hooajalisi müügikohti ei lubata paigaldada kaubandustegevuse seaduse § 19 lõigetes 1 ja 2 nimetatud kaupade või teenuste müügiks;  
2) kesklinna piirkonda (Laia-Ülikooli-Riia tänavad vastavates lõikudes ning nende tänavate ja Emajõe vahele jääv ala) võib paigaldada hooajalisi müügikohti ainult Eestit ja Tartut kajastavad trükiste ja suveniiride, raamatute, ajakirjandusväljaannete, käsitöö- ja kunstitoodete, jäätise, ~~karastusjookide,~~ jookide (v.a alkohoolsed joogid), Eesti päritolu marjade ja puuviljade, lillede ja jõulukuuskede müügiks ning laste elektriliste või mehhaaniliste sõidukite ja muude sportlike või meelelahutuslike vaba aja veetmise vahendite laenutamiseks;  
3) hooajalisi müügikohti ei lubata paigaldada Raekoja platsile ja Rüütli tänava lõigule Gildi tänavast Raekoja platsini.

(4) Mootorsõidukeid ja järelhaagiseid võib kasutada hooajaliste müügikohtadena ainult toitlustamiseks rannaaladega piirnevatel Tartu linna omandis olevatel maadel.

**§ 9.** **Hooajalise müügikoha paigaldamiseks loa taotlemine**

(1) Tartu linna omandis olevale maale või tänavale hooajalise müügikoha paigaldamiseks loa saamiseks esitab kaupleja ~~ettevõtluse~~ osakonnale mitte varem kui kolm kuud enne kavandatava müügikoha paigaldamist taotluse, mis sisaldab vähemalt järgmisi andmeid:  
1) kaupleja nimi, registrikood, asukoha aadress ja kontaktandmed (telefon, e-post jms);  
2) paigaldatava müügiinventari loetelu;  
3) taotletava hooajalise müügikoha asukoht või kandekaubanduse korral marsruut;  
4) hooajalise müügikoha paigaldamise ajavahemik;  
5) müüdavate kaupade või teenuste loetelu.

(2) Taotlusele lisatakse linnakujunduse vanemspetsialisti või linnakujunduse spetsialistiga kooskõlastatud hooajalise müügikoha asendiplaan koos müügikoha mõõtmetega ja müügikoha foto või eskiisjoonis.

~~(3) Ettevõtluse osakonna juhataja võib korraldusega kehtestada hooajalise müügikoha taotluse vormi.~~

**§ 10.** **Hooajalise müügikoha paigaldamiseks loa andmine**

(1) Hooajalise müügikoha paigaldamise loas märgitakse:  
1) kaupleja nimi;  
2) hooajalise müügikoha asukoht ja mõõtmed või kandekaubanduse korral marsruut;  
3) paigaldatav inventar;  
4) hooajalise müügikoha paigaldamise ajavahemik;  
5) müüdavate kaupade või teenuste loetelu;  
6) muud tingimused.

(2) Hooajalise müügikoha paigaldamiseks loa andmine otsustatakse hiljemalt 14 kalendripäeva jooksul arvates taotluse esitamisest.

**§ 11.** **Hooajalise müügikoha paigaldamiseks loa andmisest keeldumine**

(1) Hooajalise müügikoha paigaldamiseks loa andmisest võib keelduda eelkõige järgmistel juhtudel:  
1) puudub käesoleva määruse § 9 lõikes 2 nimetatud kooskõlastus või esitatud taotluses või dokumentides on puudusi ning kaupleja ei ole puudusi määratud tähtajaks kõrvaldanud;  
2) hooajaline müügikoht ei sobi taotletud asukohta;  
3) kaupleja on esitanud taotluses või sellele lisatud dokumentides valeandmeid;  
4) kaupleja soovib müüa kaupa või teenuseid, mis ei vasta käesoleva määruse § 8 lõigetes 3 ja 4 sätestatud tingimustele;  
5) hooajalise müügikoha tegevus on vastuolus muude õigusaktidega;  
6) kaupleja on rikkunud eelmisel hooajal hooajalise müügikoha paigaldamise loa tingimusi ning on jätnud rikkumise selleks määratud tähtajaks kõrvaldamata.

(2) Loa andmisest keeldumine otsustatakse hiljemalt 14 kalendripäeva jooksul arvates taotluse esitamisest.

**§ 12.** **Hooajalise müügikoha paigaldamiseks antud loa muutmine**

Hooajalise müügikoha paigaldamiseks antud luba võib muuta:  
1) kaupleja kirjalikul taotlusel;  
2) kui ilmnevad kooskõlastuse tingimusi muutmist vajavad asjaolud.

**§ 13.** **Hooajalise müügikoha paigaldamiseks antud loa kehtetuks tunnistamine**

Hooajalise müügikoha paigaldamiseks antud loa võib tunnistada kehtetuks, kui:  
1) kaupleja on esitanud avalduse hooajalise müügikoha tegevuse lõpetamiseks;  
2) kaupleja ei täida hooajalise müügikoha paigaldamise loa või käesoleva määruse tingimusi.

**4. peatükk Järelevalve**

**§ 14.** **Järelevalve**

(1) Järelevalvet müügikoha hooajalise laienduse ja hooajalise müügikoha kujunduse ja paigutuse kooskõlastuse tingimustele vastavuse üle teostab linnakujunduse vanemspetsialist või linnakujunduse spetsialist.

(2) Järelevalvet muude loal või kooskõlastuses toodud tingimuste täitmise üle teostab ~~ettevõtluse osakond.~~ osakonna kaubandusjärelevalve peaspetsialist.

**5. peatükk Rakendussätted**

**§ 15.** **Üleminekusäte**

Enne käesoleva määruse jõustumist antud kooskõlastused hooajaliste laienduste paigaldamiseks ja load hooajaliste müügikohtade paigaldamiseks kehtivad ettevõtluse osakonna korralduses määratud tingimustel tähtaja lõpuni.

**§ 16.** **Määruse kehtetuks tunnistamine**

[Käesolevast tekstist välja jäetud].